# **NOTA INFORMATIVĂ**

**la elaborarea documentului normativ în construcții** **CP C.01.12:2017 „ Clădiri și încăperi cu locuri de muncă pentru persoane cu dizabilități. Reguli de proiectare”.**

Prezentul Cod practic reprezintă adaptarea la condiţiile naţionale ale Republicii Moldova prin metoda retipăririi a normativului Federației Ruse СП 139.13330.2012 „Здания и помещения с местами труда для инвалидов. Правила проектирования” și se aplică la proiectarea clădirilor și construcțiilor de producere, care îndeplinesc funcțiile de deservire socială și sunt accesibile pentru persoane cu dizabilități.

Codul practic în construcțiiCP C.01.12:2017 „Clădiri și încăperi cu locuri de muncă pentru persoane cu dizabilități. Reguli de proiectare” reflectă un postament normativ pentru gestionarea efectivă și reglementarea sistemului de posibilități egale în mediul de producere (întreprinderi de producere) pentru persoane cu dizabilități, precum și stabilirea principiilor de realizare ale măsurilor specifice în acest domeniu în condiții de acces, disponibilitate, fiabilitate, continuitate, competitivitate, transparență, cu respectarea normelor de calitate și siguranță pentru persoanele cu dizabilități.

Codul practic CP C.01.12-2017 interpretează detaliat prevederile din   
NCM C.01.06-2014 (МСН 23-01-2014) „Cerințe generale de securitate pentru obiectele de construcţie la folosirea și accesibilitatea lor pentru persoanele cu dizabilități” și trebuie aplicat în comun cu alte documente normative din acest domeniu.

Principiul fundamental al documentului este participarea deplină şi efectivă, și incluziunea socială a persoanelor cu dizabilităţi, cu egalitate de şanse şi accesibilitatea la mediul de viaţă cu acces liber a persoanelor cu mobilitate limitată în clădiri şi construcţii, securitatea exploatării acestora.

Cerințele prezentului document trebuie luate în considerare la proiectarea clădirilor și construcțiilor noi, celor reconstruite, supuse reparației capitale și celor adaptate. Acestea se referă la elementele funcționale și de sistematizare ale clădirilor și construcțiilor, terenurile acestora sau la încăperi separate, accesibile pentru PML: ansambluri de intrări, comunicații, căi de evacuare, încăperi (zone) locuibile, spații de deservire și prestare a muncii, precum și la infrastructura informațională și edilitară.

Codul practic în construcții – CP C.01.12:2017 conține norme și reguli obligatorii, recomandabile. În această elaborare este folosită practica specialiștilor autohtoni și specialiștilor din țările dezvoltate din domeniul specializat.